CELEX: 32021R0421
Language: et
Date: 2021-03-09 00:00:00
Title: Komisjoni rakendusmäärus (EL) 2021/421, 9. märts 2021, millega antakse luba kasutada harilikust pujust (Artemisia vulgaris L.) valmistatud tinktuuri (hariliku puju tinktuur) kõigi loomaliikide söödalisandina (EMPs kohaldatav tekst)

10.3.2021   
               
               
                  ET
               
               
                  Euroopa Liidu Teataja
               
               
                  L 83/21
               
            
         KOMISJONI RAKENDUSMÄÄRUS (EL) 2021/421,
         9. märts 2021,
         millega antakse luba kasutada harilikust pujust (Artemisia vulgaris L.) valmistatud tinktuuri (hariliku puju tinktuur) kõigi loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.
                  
               
                     (2)
                  
                  
                     Kooskõlas määruse (EÜ) nr 1831/2003 artikliga 7 on esitatud taotlus lubada kasutada harilikust pujust (Artemisia vulgaris L.) valmistatud tinktuuri (hariliku puju tinktuur) kõigi loomaliikide söödalisandina. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
                  
               
                     (3)
                  
                  
                     Taotluses käsitletakse luba kasutada harilikust pujust (Artemisia vulgaris L.) valmistatud tinktuuri (hariliku puju tinktuur) kõigi loomaliikide söödalisandina. Taotleja taotles kõnealuse söödalisandi liigitamist söödalisandite kategooriasse „organoleptilised lisandid“.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 4. oktoobri 2019. aasta (2) ja 1. juuli 2020. aasta (3) arvamuses järeldusele, et kavandatud kasutustingimuste juures ei avalda harilikust pujust (Artemisia vulgaris L.) valmistatud tinktuur (hariliku puju tinktuur) kahjulikku mõju ei loomade ega tarbijate tervisele ega keskkonnale. Toiduohutusamet märkis, et ei ole võimalik teha järeldusi selle kohta, kas söödalisand võib olla nahka või silmi ärritav või nahka sensibiliseeriv. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele.
                  
               
                     (5)
                  
                  
                     Toiduohutusamet jõudis ka järeldusele, et harilik puju (Artemisia vulgaris L.) ja selle ekstraktid on toidu maitsestamisel üldtunnustatud ja nende toime söödas on põhimõtteliselt sama nagu toidus, ning seega ei peeta tõhususe täiendavat tõendamist vajalikuks. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
                  
               
                     (6)
                  
                  
                     Harilikust pujust (Artemisia vulgaris L.) valmistatud tinktuuri (hariliku puju tinktuur) hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seega tuleks lubada kõnealust ainet kasutada.
                  
               
                     (7)
                  
                  
                     Parema kontrolli võimaldamiseks tuleks sätestada teatavad piirangud ja tingimused. Eelkõige tuleks söödalisandi etiketil esitada soovitatav sisaldus. Sellise sisalduse ületamise korral tuleks eelsegu etiketil esitada teatav teave.
                  
               
                     (8)
                  
                  
                     Asjaolu, et harilikust pujust (Artemisia vulgaris L.) valmistatud tinktuuri (hariliku puju tinktuur) kasutamiseks lõhna- ja maitseainena joogivees ei ole luba antud, ei välista selle kasutamist segasöödas, mida manustatakse veega.
                  
               
                     (9)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas nimetatud ainet, harilikust pujust (Artemisia vulgaris L.) valmistatud tinktuuri (hariliku puju tinktuur), mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöötades vastavalt kõnealuses lisas esitatud tingimustele.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. märts 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal 2019;17(11):5879.
         
            (3)  EFSA Journal 2020;18(7):6206.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Toimeaine sisaldus milligrammides 12 % niiskusesisaldusega täissööda kilogrammi kohta
                     
                  
                        
                           Kategooria: organoleptilised lisandid
                        
                        
                           Funktsionaalrühm: lõhna- ja maitseained
                        
                     
                  
                        2b72-t
                     
                     
                        –
                     
                     
                        Hariliku puju tinktuur
                     
                     
                        
                           Söödalisandi koostis
                        
                        Hariliku puju (Artemisia vulgaris L.) tükeldatud maapealsetest osadest valmistatud tinktuur.
                        
                           Toimeaine kirjeldus
                        
                        
                           Euroopa Nõukogu  (1) määratluse kohaselt hariliku puju (Artemisia vulgaris L.) tükeldatud maapealsetest osadest vee/etanooli seguga pikendatud ekstraheerimise teel toodetud tinktuur.
                        Toimeaine spetsifikatsioonid on järgmised:
                        Kuivaine: 1,4–1,9 %
                        Tuhk: 0,2–0,5 %
                        Orgaaniline fraktsioon: 1,13–1,65 %, sellest
                        
                                    —
                                 
                                 
                                    polüfenoolide üldsisaldus: 0,05–0,2 %
                                 
                              
                                    —
                                 
                                 
                                    fenoolhapped: 0,02–0,11 %
                                 
                              
                                    —
                                 
                                 
                                    klorogeenhape: 0,0028–0,0136 %
                                 
                              
                                    —
                                 
                                 
                                    α- ja β-tujoon: < 0,005 %
                                 
                              
                                    —
                                 
                                 
                                    1,8-tsineool: 0,005 %
                                 
                              
                                    —
                                 
                                 
                                    lahusti (etanool): 98,1–98,6 %
                                 
                              Vedelik
                        CoE nr 72
                        
                           Analüüsimeetod  (2)
                        
                        Söödalisandi (hariliku puju tinktuur) kirjeldamine:
                        
                                    —
                                 
                                 
                                    gravimeetriline meetod, et teha kindlaks massikadu kuivatamisel ja tuhasisaldus
                                 
                              
                                    —
                                 
                                 
                                    spektrofotomeetriline meetod, et määrata polüfenoolide üldsisaldus
                                 
                              
                                    —
                                 
                                 
                                    kõrgefektiivse õhekihikromatograafia (HPTLC) meetod, et määrata fenoolhapete üldsisaldus, klorogeenhappe, α- ja β-tujooni ning eukalüptooli sisaldus
                                 
                              
                     
                        Kõik loomaliigid
                     
                     
                        –
                     
                     
                        –
                     
                     
                         
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    3.
                                 
                                 
                                    Söödalisandi ja eelsegude etiketil esitatakse järgmine teave:
                                    „Toimeaine soovitatav maksimumsisaldus 12 % niiskusesisaldusega täissöödas: 400 mg/kg“.
                                 
                              
                                    4.
                                 
                                 
                                    Eelsegu etiketil esitatakse asjaomase funktsionaalrühma nimetus, eelsegu nimetus ja identifitseerimisnumber ning lisatud toimeaine kogus, kui eelsegu etiketil esitatud kasutuskogus ületab punktis 3 viidatud kogust.
                                 
                              
                                    5.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit, kaitseprille ja kaitsekindaid.
                                 
                              
                     
                        30.3.2031
                     
                  
               (1)  Natural sources of flavourings – Report No. 2 (Lõhna- ja maitseainete looduslikud allikad – aruanne nr 2) (2007).
            
               (2)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports.